BERETNING FRA KOMMISSIONEN 25. ÅRSBERETNING FRA DET RÅDGIVENDE UDVALG FOR SIKKERHED, HYGIEJNE OG SUNDHEDSBESKYTTELSE PÅ ARBEJDSPLADSEN 2000

INDHOLDSFORTEGNELSE

RESUMÉ

1. UDVALGETS BAGGRUND OG OPGAVER

1.1. Oprettelse, kompetence og mandat

1.2. Struktur og procedurer

2. AKTIVITETER I 2000

2.1. Det Rådgivende Udvalgs 24. årsberetning

2.2. Vedtagne udtalelser

2.2.1. Udvalgets udtalelse (dokument nr. 0842/1/00) om de udkast til standardiseringsmandater for de europæiske standardiseringsorganisationer, der er omhandlet i dokumenterne 62/99, 69/99, 71/99, 4/2000, 5/2000 og 3/2000

2.2.2. Udvalgets udtalelse på foranledning af Kommissionen om udarbejdelse af en ny dagsorden for socialpolitikken

2.2.3. Udvalgets udtalelse (dokument nr. 1950/00) om de udkast til standardiseringsmandater for de europæiske standardiseringsorganisationer, der er omhandlet i dokumenterne 16/2000, 18/2000, 72/99 rev.1, 19/2000 og 4/2000 rev.1

2.2.4. Udvalgets udtalelse (dokument nr. 3103/00) om omstrukturering af udvalgene på området sikkerhed, hygiejne og sundhed på arbejdspladsen

2.2.5. Udvalgets udtalelse, på foranledning af Kommissionen, om en ændring af direktiv 92/58/EØF om signalgivning

2.2.6. Udvalgets udtalelse om arbejdsprogrammet for 2001 for Det Europæiske Arbejdsmiljøagentur i Bilbao

2.3. Arbejdsmetoder

2.3.1. 2001

3. ARBEJDET I GRUPPERNE /STRUKTUREN VED ÅRETS UDGANG

3.1. Arbejdsgrupper, som var aktive i 2000 og fortsætter i 2001

3.1.1. Programmering

3.1.2. Standardisering

3.1.3. Fastsættelse af grænseværdier for eksponering

3.1.4. Tværfaglige tjenester for beskyttelse og forebyggelse/lægelig kontrol med arbejdstagerne

3.1.5. Forebyggelse af vold på arbejdspladsen

3.1.6. Retningslinjer vedrørende kemiske agenser

3.1.7. Beretning om Det Europæiske Arbejdsmiljøagentur

3.1.8. Muskel- og knoglelidelser

3.2. Oprettelse af arbejdsgrupper i 2000

3.2.1. Distancearbejde (dokument nr. 0905/99)

3.2.2. Erhvervssygdomme (dokument nr. 0858/00)

3.2.3. ATEX (dokument nr. 3453/00).

3.3. Opløsning af arbejdsgrupper

3.3.1. System til forvaltning

3.3.2. Asbest

3.3.3. Omstrukturering af udvalgene

4. SAMARBEJDE MED ANDRE ORGANER

4.1. Det Stående Udvalg

4.2. Udvalget af Arbejdstilsynschefer

4.3. Det Videnskabelige Udvalg vedrørende Grænseværdier for Erhvervsmæssig Eksponering for Kemiske Agenser

4.4. Arbejdsmarkedets parter

4.5. Det Faglige Tekniske Bureau

4.6. Den Internationale Arbejdsorganisation

4.7. Det Europæiske Institut i Dublin

4.8. Det Europæiske Arbejdsmiljøagentur i Bilbao

BILAG A

BILAG B

BILAG C

BILAG D

RESUMÉ

25. ÅRSBERETNING FRA DET RÅDGIVENDE UDVALG FOR SIKKERHED, HYGIEJNE OG SUNDHEDSBESKYTTELSE PÅ ARBEJDSPLADSEN 2000

Rådet fandt, at der var behov for et stående udvalg til at bistå Kommissionen med at forberede og gennemføre aktiviteter på arbejdsmiljøområdet og lette samarbejdet mellem de nationale forvaltninger og arbejdstagernes og arbejdsgivernes faglige organisationer. Det er baggrunden for, at Rådet ved en afgørelse af 27. juni 1974 (74/325/EØF) nedsatte et Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen.

Udvalget er et trepartsorgan bestående af et antal faste medlemmer, således at der tilkommer hver medlemsstat to repræsentanter for regeringen, to repræsentanter for arbejdstagernes faglige organisationer og to repræsentanter for arbejdsgivernes faglige organisationer. Der udnævnes en suppleant for hvert ordinært medlem. Udvalgets ordinære medlemmer og suppleanter udnævnes af Rådet, som til orientering offentliggør listen over disse i De Europæiske Fællesskabers Tidende. Udvalgets formand er et medlem af Kommissionen eller ved forfald en tjenestemand i Kommissionen udpeget af formanden.

Udvalget udarbejder hvert år en beretning, som Kommissionen fremsender til Europa-Parlamentet, Rådet, Det Økonomiske og Sociale Udvalg og til Det Rådgivende Udvalg for Det Europæiske Kul- og Stålfællesskab.

I 2000 havde afholdt to møder i Luxembourg. På hvert møde orienterede Kommissionen udvalget om udviklingen i samtlige sager vedrørende sundhed, sikkerhed og hygiejne på arbejdspladsen.

Udvalget har vedtaget en årsberetning om sine aktiviteter i 1999, vedtaget seks udtalelser, for hvilke der redegøres ganske kort i punkt 2.2 i nærværende beretning, og gennemgået emnerne for dets arbejdsprogram for 2001.

1. UDVALGETS BAGGRUND OG OPGAVER

1.1. Oprettelse, kompetence og mandat

Rådet fandt, at der var behov for et stående udvalg til at bistå Kommissionen med at forberede og gennemføre aktiviteter på arbejdsmiljøområdet og lette samarbejdet mellem de nationale forvaltninger og arbejdstagernes og arbejdsgivernes faglige organisationer. Det er baggrunden for, at Rådet ved en afgørelse af 27. juni 1974 (74/325/EØF) nedsatte et Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen.

I henhold til artikel 2, stk. 2, i ovennævnte afgørelse har udvalget navnlig til opgave:

a) på grundlag af oplysninger, som stilles til dets rådighed, at foranstalte udveksling af synspunkter og erfaringer vedrørende eksisterende eller påtænkte ordninger

b) at medvirke til udarbejdelsen af en fælles holdning til problemer, der melder sig inden for sikkerhed, hygiejne og sundhedsbeskyttelse på arbejdspladsen samt i prioriteringen af Fællesskabets opgaver, og af de foranstaltninger, der er nødvendige for disse opgavers gennemførelse

c) at henlede Kommissionens opmærksomhed på de områder, inden for hvilke det forekommer nødvendigt, at der erhverves ny viden og iværksættes egnede aktioner med hensyn til uddannelse og forskning

d) inden for rammerne af Fællesskabets handlingsprogrammer og i samarbejde med Det Stående Udvalg for Bedriftssikkerhed og Sundhedsforhold i Kulminer at fastlægge:

- kriterierne og målene for bekæmpelse af alle risici for arbejdsulykker og al fare for sundheden inden for virksomheder

- de metoder, der gør det muligt for virksomhederne og for deres personale at bedømme og forbedre beskyttelsesniveauet

e) at bidrage til, at de nationale forvaltninger og arbejdstagernes og arbejdsgivernes faglige organisationer gøres bekendt med Fællesskabets initiativer for derved at fremme samarbejdet og støtte sådanne initiativer fra deres side, som tilsigter en udveksling af indvundne erfaringer og en fastlæggelse af regler for god praksis.

1.2. Struktur og procedurer

Udvalget er et trepartsorgan bestående af et antal faste medlemmer, således at der tilkommer hver medlemsstat to repræsentanter for regeringen, to repræsentanter for arbejdstagernes faglige organisationer og to repræsentanter for arbejdsgivernes faglige organisationer. Der udnævnes en suppleant for hvert ordinært medlem. Udvalgets faste medlemmer og suppleanter udnævnes af Rådet, som til orientering offentliggør listen over disse i De Europæiske Fællesskabers Tidende.

Udvalgets formand er et medlem af Kommissionen eller ved forfald en tjenestemand i Kommissionen udpeget af formanden.

Udvalget kan nedsætte arbejdsgrupper med et udvalgsmedlem som formand. Grupperne præsenterer deres arbejdsresultater i form af rapporter på et udvalgsmøde.

Udvalget udarbejder hvert år en beretning, som Kommissionen fremsender til Europa-Parlamentet, Rådet, Det Økonomiske og Sociale Udvalg og til Det Rådgivende Udvalg for Det Europæiske Kul- og Stålfællesskab.

Udvalget vedtager sine udtalelser med absolut flertal af de afgivne stemmer. Udvalget er beslutningsdygtigt, når to tredjedele af medlemmerne er til stede.

Udvalget har fastsat sin forretningsorden, som er trådt i kraft efter at være blevet godkendt af Rådet den 30. april 1976 efter indstilling fra Kommissionen.

Repræsentanterne for regeringerne og for arbejdstagernes og arbejdsgivernes faglige organisationer er organiseret i tre særskilte interessegrupper, som hver udpeger en talsmand. Talsmændene deltager i deres respektive interessegruppers møder og i møderne i udvalget, hvor de redegør for deres gruppes holdning.

Kontakten mellem medlemmerne af regeringsrepræsentanternes interessegruppe varetages af et medlem af udvalget, der repræsenterer regeringen i det land, som har formandskabet i Rådet. Kontakten mellem arbejdsgivernes repræsentanter i udvalget varetages af Sammenslutningen af Industri- og Arbejdsgiverorganisationer i Europa (UNICE), og det er den faglige arbejdstagerorganisation på fællesskabsplan, Den Europæiske Faglige Samarbejdsorganisation (EFS), der har til opgave at koordinere arbejdstagernes repræsentanters synspunkter.

Udvalgets og arbejdsgruppernes sekretariatsfunktioner varetages af Kommissionen. Sekretariatet hører under Generaldirektorat EMPL (kontor D/5).

2. AKTIVITETER I 2000

Den 18. december 2000 udpegede Rådet efter indstilling fra medlemsstaterne udvalgets faste medlemmer og suppleanter for perioden fra den 18. december 2000 til den 17. december 2003, efter at den foregående mandatperiode, der gik fra den 7. juli 1997 til den 6. juli 2000, var udløbet. De to lister over medlemmerne i år 2000 findes i bilag B.

I 2000 havde udvalget to møder i Luxembourg, henholdsvis i maj og december. På hvert møde orienterede Kommissionen udvalget om udviklingen i samtlige sager vedrørende sundhed, sikkerhed og hygiejne på arbejdspladsen.

Dagen før udvalgets møder blev der afholdt møder i de tre interessegrupper. Desuden blev der afholdt to ekstra møder i årets løb.

Udvalgets arbejde er i 2000 forløbet parallelt med Kommissionens aktiviteter i henhold til fællesskabsprogrammet 1996-2000.

Arbejdsopgaverne og de prioriterede emner er blevet foreslået udvalget af arbejdsgruppen "Planlægning", som har haft tre møder.

Drøftelserne i de ni arbejdsgrupper, der er nedsat til at behandle de specifikke områder, hvor udvalget har ønsket at afgive udtalelse, har krævet afholdelse af 15 møder.

Udvalget har opløst tre arbejdsgrupper, hvis arbejde var afsluttet:

- System til forvaltning

- Asbest

- Omstrukturering af udvalgene

Udvalget har nedsat tre grupper, som den har vedtaget mandat for:

- Distancearbejde (dokument nr. 0905/99)

- Erhvervssygdomme (dokument nr. 0858/00)

- ATEX (dokument nr. 3453/00).

Endvidere har udvalget ændret mandatet for gruppen "Standardisering" (dokument nr. 1175/00).

Punkt 3 i nærværende beretning indeholder et kort resumé af arbejdet i grupperne.

Udvalget har vedtaget en årsberetning om sine aktiviteter i 1999, vedtaget seks udtalelser, for hvilke der redegøres ganske kort i punkt 2.2 i nærværende beretning, og gennemgået emnerne for dets arbejdsprogram for 2001.

2.1. Det Rådgivende Udvalgs 24. årsberetning

Dokument 0135/1/00

Udvalget vedtog på sit 60. møde den 18. maj 2000 den 24. årsberetning om udvalgets arbejde i 1999.

2.2. Vedtagne udtalelser

2.2.1. Udvalgets udtalelse (dokument nr. 0842/1/00) om de udkast til standardiseringsmandater for de europæiske standardiseringsorganisationer, der er omhandlet i dokumenterne 62/99, 69/99, 71/99, 4/2000, 5/2000 og 3/2000

- Dok. 62/99 -Udkast til mandat til CEN/CENELEC/ETSI vedrørende børns og forbrugeres sikkerhed

Udvalget tilsluttede sig mandatet med følgende forbehold: mandatets anvendelsesområde var for bredt (harmoniseret/ikke-harmoniseret sektor).

- Dok. 69/99 - Udkast til mandat til CEN/CENELEC/ETSI vedrørende husholdningsgasovne

Udvalget tilsluttede sig mandatet. Det blev dog anført, at udtrykket "husholdning" ikke udelukkede, at ovnene kunne anvendes under andre forhold, f.eks. i storkøkkener.

- Dok. 71/99 - Udkast til mandat til CEN/CENELEC/ETSI inden for medicinsk udstyr

Med hensyn til mandatets punkt II.B.5 gjorde udvalget opmærksom på, at arbejdstagerne beskæftigede sig med etikettering, og at etiketteringen i henhold til mandatet ikke burde adskille sig fra den, der blev anvendt på arbejdspladsen.

Kommissionen burde sørge for, at mandatet blev forsynet med en påmindelse om, at der i forbindelse med arbejdstagernes arbejde ikke blot skulle tages hensyn til patientens, men også til sundhedspersonalets krav til sundhed og sikkerhed.

- Dok. 4/2000 - Udkast til mandat til CEN/CENELEC/ETSI inden for elektroteknik og informations- og telekommunikationsteknologi

Det Rådgivende Udvalg anmodede Kommissionen om at inddrage mandatet for at kunne undersøge en udtalelse i september 2000, idet der også blev taget hensyn til, at udvalget "Tekniske normer og regler" havde standset dokumentet midlertidigt.

- Dok. 5/2000 - Udkast til mandat til CEN/CENELEC/ETSI inden for kabelinstallationer til persontransport

Med hensyn til punkt 2.2 i udkastet til mandat og standard CEN TC 242 N 333 fra oktober 1999 henstillede ad hoc-gruppen til Det Rådgivende Udvalg, at krav fra en ad hoc-gruppe om beskyttelse på arbejdspladsen, som skulle indføres i standarderne, blev forelagt for ad hoc-gruppen og Det Rådgivende Udvalg, således at der eventuelt kunne fremsættes bemærkninger hertil (punkt 2.1 i dokument CEN TC 242 N 333 fra oktober 1999).

Endvidere skulle der tages hensyn til de behov, der er forbundet med indgreb i nødstilfælde og med risici i tilknytning til planlagt vedligeholdelse eller hurtige indgreb, samt til nødvendig ikke-destruktiv afprøvning af materialer (f.eks. kabler, lejer etc.).

- Dok. 3/2000 - Udkast til mandat til CEN/CENELEC/ETSI inden for industritrucks

Udvalget tilsluttede sig mandatet med følgende bemærkninger: udkastet til standard hastede, og standarden skulle afspejle, at der var taget behørigt hensyn til sikkerhed og sundhedsbeskyttelse.

Udvalget vedtog udkastet til udtalelse enstemmigt den 18. maj 2000.

2.2.2. Udvalgets udtalelse på foranledning af Kommissionen om udarbejdelse af en ny dagsorden for socialpolitikken

Dokument 631/00

Med henblik på fremlæggelse af en ny meddelelse i sommeren 2000 om Kommissionens fremtidige aktioner inden for beskæftigelse og socialpolitik blev der lanceret en debat i alle de berørte udvalg og i de eksisterende fora for at høre de vigtigste socialpolitiske aktører på fællesskabsniveau om: 1) en analyse af de vigtigste aspekter ved de igangværende ændringer, 2) overvejelser om udvikling af metoder og instrumenter, som skulle gøre det muligt at gennemføre den nye økonomiske og sociale dagsorden, og 3) konkrete forslag til aktioner, som iværksættes og finansieres på europæisk plan på kort og mellemlang sigt.

Det Rådgivende Udvalg afgav i den forbindelse udtalelse - på sit 60. plenarmøde den 18. maj 2000 - om et dokument, som Kommissionens tjenestegrene havde forelagt som baggrundsmateriale: Udarbejdelse af en ny dagsorden for socialpolitikken (dokument 631/00).

Udvalget beklagede, at sundhed og sikkerhed på arbejdspladsen ikke var omtalt specifikt i det forelagte dokument, og henstillede, at der blev udarbejdet et særskilt sammenhængende program for sundhed og sikkerhed med en præcis formulering, enten i forbindelse med dagsordenen for socialpolitik eller uafhængigt heraf.

2.2.3. Udvalgets udtalelse (dokument nr. 1950/00) om de udkast til standardiseringsmandater for de europæiske standardiseringsorganisationer, der er omhandlet i dokumenterne 16/2000, 18/2000, 72/99 rev.1, 19/2000 og 4/2000 rev.1

- Dok. 16/2000 og 18/2000 - Udkast til mandat til CEN i forbindelse med direktiv 98/37/EF om maskiner med henblik på ændring af standarderne EN ISO 11681-2 "sikkerhed i forbindelse med kædesave til træbeskæring" og EN 703 "sikkerhed i forbindelse med ensilageskærere"

Udvalget - arbejdsgruppen "Standardisering" - vedtog, at de to mandater skulle undersøges sammen, eftersom de begge var resultatet af en sikkerhedsklausul baseret på artikel 6 i direktiv 98/37/EF.

Udvalget godkendte udkastene til mandat vedrørende fremstilling af maskiner. Det henstillede dog til Kommissionen at være meget opmærksom på den virkning, som udformningen af disse maskiner kunne få på anvendelsesbetingelserne, for hvis bestemmelserne fastlagde detaljerede anvendelsesbetingelser, f.eks. med hensyn til uddannelse, risikerede de at blive i modstrid med de nationale retskrav.

- Dok. 72/99 rev. 1 - Udkast til mandat til CEN/CENELEC/ETSI inden for fast biobrændsel

Udvalget tilsluttede sig udkastet til mandat. Det henstillede, at der blev indføjet en sætning om, at man skulle være yderst opmærksom på eventuelle følger for arbejdstagernes sundhed og sikkerhed på arbejdspladsen i forbindelse med alle mandater vedrørende miljøspørgsmål.

- Dok. 19/2000 - Udkast til mandat til CEN/CENELEC/ETSI vedrørende nattøjs brandmodstandsevne

Udvalget mente, at mandatet kun dækkede nattøj i almindelighed og derfor ikke henhørte under udvalgets mandat.

- Dok. 4/2000 rev. 1 - Udkast til mandat til CEN/CENELEC/ETSI inden for elektroteknik og informations- og telekommunikationsteknologi

Da mandatet vedrørte sikkerheden i forbindelse med elektromagnetiske felter, som frembringes af visse apparater, mente udvalget, at der burde skelnes klart mellem erhvervsmæssig eksponering og offentlighedens eksponering.

Udvalget anmodede om, at der i forbindelse med erhvervsmæssig eksponering blev taget hensyn til de grænser, der er defineret i Rådets henstilling om grænseværdier for eksponering for elektromagnetiske felter.

Udvalget vedtog udkastet til udtalelse enstemmigt den 19. december 2000.

2.2.4. Udvalgets udtalelse (dokument nr. 3103/00) om omstrukturering af udvalgene på området sikkerhed, hygiejne og sundhed på arbejdspladsen

Kommissionen oplyste i sin meddelelse om et fællesskabsprogram vedrørende sikkerhed, hygiejne og sundhed på arbejdspladsen (1996-2000) [1], at tiden var inde til at tage udvalgenes størrelse og arbejdsprocedurer op til fornyet overvejelse med henblik på at udnytte de budgetmidler, der er til rådighed, bedst muligt, sikre et mere effektivt bidrag til EU's politik på arbejdsmiljøområdet samt forberede optagelsen af nye medlemsstater i fremtiden.

[1] KOM(95) 282 endelig udg.

Kommissionen agtede på den baggrund at foreslå ændringer til afgørelserne om nedsættelse af udvalgene, således at udvalgene omstruktureres, antallet af medlemmer reduceres, og udvalgene får ét enkelt sekretariat. På den måde vil det blive muligt at opnå en mere effektiv udnyttelse af de budgetmidler, der er afsat til udvalgene.

Den 6. maj 1999 besluttede Det Rådgivende Udvalg at oprette en arbejdsgruppe "Omstrukturering af udvalgene", som skulle forberede en udtalelse om den planlagte omstrukturering af de udvalg, der blev nedsat for at bistå Kommissionen med at fremme sundhed og sikkerhed på arbejdspladsen. Udvalget overdrog denne opgave til gruppen "Planlægning", som blev udvidet med observatører fra Det Stående Udvalg.

Gruppen afholdt fire møder, den 15. marts, 28. juni, 8. september og 26. oktober 2000, og behandlede dokument 1246/00 fra Kommissionen med henblik på at definere de alternativer, den anså for hensigtsmæssige.

Efter mødet den 26. oktober 2000 afgav gruppen et udkast til udtalelse (dokument 3103/00), som blev forelagt Det Rådgivende Udvalg på dets 61. plenarmøde den 19. december 2000 og vedtaget sammen med en fælles erklæring fra arbejdsmarkedets parter (dokument 3102/00) og ændringsforslag fra regeringsrepræsentanterne (dokument 3454/00). De to dokumenter optræder som bilag til udtalelsen.

Med sin udtalelse ønskede udvalget at give Kommissionen en generel politisk ramme for moderniseringsprocessen. Udvalget mente i den forbindelse, at Kommissionen burde formalisere processen og vedtage et forslag til afgørelse, som skulle forelægges Rådet, der oprettede udvalget i 1974.

Udtalelsen forkastede for det første enhver tanke om at samle de forskellige udvalg, som beskæftiger sig med sikkerhed og sundhed på arbejdspladsen (dvs. Det Rådgivende Udvalg, Udvalget af Arbejdstilsynschefer, Det Videnskabelige Udvalg vedrørende Grænseværdier og Det Stående Udvalg) på grund af deres forskellige sammensætning, opgaver og beføjelser, og koncentrerede sig dels om de forbedringer, der skulle foretages i forbindelse med Det Rådgivende Udvalg for at modernisere og effektivisere udvalgets procedurer, dels om bestræbelserne på at skabe en god forbindelse og sikre den bedst mulige synergi mellem de trepartsdrøftelser, der er nødvendige inden for sikkerhed og sundhed på arbejdspladsen, og den høring af arbejdsmarkedets parter, som Kommissionen skal foretage på det socialpolitiske område i henhold til artikel 138 i den konsoliderede udgave af traktaten.

For så vidt angår udvalgets målsætninger og opgaver, er generelle trepartsdrøftelser på EU-niveau helt i tråd med begrebet sikkerhed og sundhedsbeskyttelse på arbejdspladsen. De muliggør nemlig en offentlig debat, der både er gennemskuelig og inddrager alle de berørte parter, og som vedrører fastlæggelse af de store linjer i den pågældende fællesskabspolitik. Udvalget kan yde Kommissionens tjenestegrene teknisk og politisk ekspertbistand både i forbindelse med enkeltstående initiativer, og når det drejer sig om at vurdere initiativernes virkning og effektivitet i medlemsstaterne, og udvalget mente, at det bør fremstå som en koordineringsmekanisme inden for sit område og være til tjeneste for hele Kommissionen. I den forbindelse henstillede udvalget til Kommissionens tjenestegrene, at de forbedrer koordineringen mellem de forskellige generaldirektorater, for at den kan få kendskab til alle de initiativer, som direkte eller indirekte har betydning for sikkerhed og sundhed på arbejdspladsen. Det henstillede også til Kommissionens tjenestegrene, at de udbygger og formaliserer mekanismerne for samarbejde mellem de forskellige organer på arbejdsmiljøområdet, navnlig med Udvalget af Arbejdstilsynschefer, Det Videnskabelige Udvalg vedrørende Grænseværdier og de berørte fællesskabsagenturer, samtidig med at der i fuldt omfang tager højde for deres uafhængighed og autonomi. Udvalget var i øvrigt tilfreds med de nuværende mekanismer til koordinering med Det Stående Udvalg. Mekanismerne burde formaliseres ved hjælp af en aftale mellem de forskellige udvalg.

Med hensyn til udvalgets struktur er det tvingende nødvendigt at formalisere, udbygge og udnytte opbygningen i interessegrupper (arbejdstagere, arbejdsgivere, regeringsrepræsentanter), navnlig med udsigten til en uundgåelig reduktion af antallet af faste udvalgsmedlemmer som følge af Unionens udvidelse. I den forbindelse fremhævede udvalget, hvor vigtigt det er, at interessegruppernes arbejde koordineres af Den Europæiske Faglige Samarbejdsorganisation (EFS) og UNICE for henholdsvis arbejdstager- og arbejdsgivergrupperne, og det var udvalgets ønske, at gruppen af regeringsrepræsentanter organiserer sig således, at denne opgave overdrages til repræsentanten for den medlemsstat, der varetager Unionens formandskab. Udvalget henstillede til Kommissionen, at den formaliserer disse koordineringsroller i sit forslag til Rådet. Med hensyn til arbejdets tilrettelæggelse ønskede udvalget endvidere, at gruppen "Programmering" erstattes med et præsidium, plenarudvalgets udøvende organ, som skal bestå af talsmænd, koordinatorer og en person, som udpeges af hver interessegruppe, samt repræsentanter for Kommissionens tjenestegrene. Præsidiet ville hovedsagelig få til opgave at tilrettelægge udvalgets arbejde og forvalte dets ressourcer. Det kunne endvidere i enkelte tilfælde få overdraget visse supplerende opgaver eller beslutninger af plenarudvalget. Endvidere mente udvalget, at arbejdsgrupperne burde være sammensat af fem eksperter pr. interessegruppe og bistås af de tjenestemænd, som er ansvarlige for de behandlede sager. I visse særtilfælde kunne det vise sig at være nyttigt at give plenarudvalget mulighed for at nedsætte udvidede arbejdsgrupper med op til én repræsentant for hver af de tre interessegrupper pr. medlemsstat. Under alle omstændigheder burde gruppernes mandater i henhold til udvalget indeholde en tydelig og præcis angivelse af de opgaver, der skal varetages, og i givet fald af mandatets varighed.

Med hensyn til udvalgets procedurer og med henblik på at øge effektiviteten burde det overvejes at skabe mulighed for at vedtage visse beslutninger eller udtalelser ved hjælp af en skriftlig procedure, samtidig med at man overholder princippet om gennemskuelige procedurer, offentlig debat og høring. Det kunne pålægges præsidiet at føre kontrol med en sådan skriftlig procedure, mens interessegruppernes koordinatorer - eller talsmænd - tog sig af at indsamle og videresende svar eller meningstilkendegivelser fra medlemmerne af deres respektive grupper. Endelig fandt udvalget, at de midler, som stilles til disposition for Kommissionens tjenestegrene, ikke altid svarer til Kommissionens politiske ambitioner inden for sikkerhed og sundhedsbeskyttelse på arbejdspladsen. Derfor henstillede udvalget til Kommissionen, at den frigiver de menneskelige og materielle ressourcer, som er nødvendige for, at det kan varetage sine opgaver effektivt. Udvalget insisterede bl.a. på, at der produceres arbejdsdokumenter af høj kvalitet til tiden, som kan forenkle udarbejdelsen af udtalelser, idet arbejdsgruppernes arbejde ville blive lettet, og antallet af møder reduceret.

2.2.5. Udvalgets udtalelse, på foranledning af Kommissionen, om en ændring af direktiv 92/58/EØF om signalgivning

Dokument 3435/00

En AFNOR-undersøgelse i Frankrig havde vist en række problemer med at forstå sikkerhedssignalgivningen på arbejdspladsen.

Kommissionen henstillede på det 61. plenarmøde den 19. december 2000 til Det Rådgivende Udvalg at udtale sig om, hvorvidt de forskellige medlemsstater har problemer, som svarer til dem, der var beskrevet i dokumentationen, og om en eventuel ændring af Rådets direktiv 92/58/EØF.

Udvalget anførte, at der er behov for mere systematisk indsamling af oplysninger om problemer med at læse og/eller forstå signalgivningen, men anså ikke en ændring af direktiv 92/58/EØF for at være en prioritet.

2.2.6. Udvalgets udtalelse om arbejdsprogrammet for 2001 for Det Europæiske Arbejdsmiljøagentur i Bilbao

Som fastsat i Rådets forordning om oprettelse af Det Europæiske Arbejdsmiljøagentur blev udvalget hørt om udkastet til agenturets arbejdsprogram, udarbejdet af direktøren, før det blev forelagt for agenturets bestyrelse.

Udvalgsmødet, som oprindelig var fastsat til den 22. november, måtte udskydes til den 19. december 2000. Da agenturet havde fastsat sit bestyrelsesmøde til den 29. november 2000 og ikke kunne udskyde det, blev det undtagelsesvis bestemt, at talsmændene for de enkelte interessegrupper kunne give agenturet besked om deres gruppers bemærkninger, og at bemærkningerne ville blive stillet til disposition for samtlige medlemmer på udvalgets møde i december.

Nedenstående gives et resumé af interessegruppernes synspunkter, der blev fremsat i nærværelse af agenturets direktør på udvalgets 61. plenarmøde den 19. december 2000:

Ved gennemlæsningen af programmet for 2001 havde regerings- og arbejdsgiverrepræsentanterne konstateret, at der var tale om et ambitiøst program, og dermed også om en vis risiko for stor spredning. Det var tilrådeligt at skaffe sig kendskab til agenturets aktiviteter og undersøge, om det varetog sine opgaver, og om det var muligt at anvende resultaterne af dets aktiviteter effektivt. Regeringsrepræsentanterne mindede om formålet med et forslag til ændring af forordningen om oprettelse af agenturet, som Kommissionen havde fremsat.

Arbejdstagerne erkendte, at agenturet spiller en rolle som leverandør af informationer, men kritiserede flere forhold, navnlig at der fortsat ikke er nok praksis for trepartsdrøftelser, at den europæiske merværdi stadig er utilstrækkelig, og at strategien for fastlæggelse, identifikation og støtte af brugergrupper er for svag. Der burde udfoldes bestræbelser på at øge de tre parters indflydelse på forvaltningen af agenturets projekter og skærpe agenturets profil i almindelighed for at sætte det i stand til at udbygge indholdet i de informationer, som produceres. I den forbindelse gav arbejdstagerrepræsentanterne udtryk for et håb om, at agenturet fremover kan bidrage til den sociale dialog.

2.3. Arbejdsmetoder

2.3.1. Arbejdsprogram 2001

Dokument 1180/1/00

På mødet den 19. december 2000 vedtog udvalget sit arbejdsprogram for 2001, som forlænger det fireårige rammeprogram med et år.

3. ARBEJDET I GRUPPERNE /STRUKTUREN VED ÅRETS UDGANG

3.1. Arbejdsgrupper, som var aktive i 2000 og fortsætter i 2001

3.1.1. Programmering

Gruppen "Planlægning" har afholdt tre møder i 2000 for at forberede nye mandater samt tilrettelægge og følge gruppernes arbejde.

3.1.2. Standardisering

Arbejdet i denne gruppe er af mere kontinuerlig karakter. Udvalget giver gruppen mandat til at behandle standardiseringsmandaterne, efterhånden som de forelægges af Kommissionen. Gruppen beskæftiger sig også med problemer af mere generel art, der vedrører arbejdsmiljøet i forbindelse med standardisering.

Gruppen havde to møder i 2000 og drøftede ti udkast til mandater til CEN/CENELEC/ETSI. To udkast til udtalelser om de drøftede udkast til mandater (jf. punkt 2.2.1 og 2.2.3) blev forelagt for Det Rådgivende Udvalg og vedtaget henholdsvis den 18. maj og den 19. december 2000

3.1.3. Fasts grænseværdier for eksponering

Denne gruppe høres om prioriteringen af arbejdsopgaverne i forbindelse med de stoffer, for hvilke der skal fastsættes grænseværdier for erhvervsmæssig eksponering. Gruppen følger arbejdet i Det Videnskabelige Udvalg vedrørende Grænseværdier for Erhvervsmæssig Eksponering (jf. punkt 4.3) og forbereder udvalgets udtalelser om Kommissionens forslag vedrørende fastsættelse af grænseværdier for eksponering på arbejdspladsen. Den aflægger på møderne i Det Rådgivende Udvalg beretning om sine aktiviteter.

Gruppen holdt to møder i 2000, hvor den behandlede et udkast til forslag til Kommissionens direktiv om etablering af en anden liste over grænseværdier for erhvervsmæssig eksponering til gennemførelse af Rådets direktiv 98/24/EF om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser. Arbejdet er langt fremme og forventes afsluttet i 2001.

3.1.4. Tværfaglige tjenester for beskyttelse og forebyggelse/lægelig kontrol med arbejdstagerne

Gruppen, som er sammensat af to allerede eksisterende grupper, fik bekræftet sit mandat i november 1996.

Gruppen skal gennemgå de problemer, der er blevet konstateret, og de erfaringer, man har indhøstet i forbindelse med etableringen af tværfaglige tjenester for beskyttelse og forebyggelse, der omfatter arbejdstagere i alle sektorer, brancher og virksomheder, såvel offentlige som private.

Gruppen skal desuden undersøge, hvordan man i de forskellige medlemsstater fører tilsyn med arbejdstagernes helbredstilstand.

I 2000 holdt en redaktionsgruppe bestående af en repræsentant for hver interessegruppe to møder og fortsatte arbejdet med det udkast til udtalelse, som blev forelagt for Det Rådgivende Udvalg på det 59. plenarmøde, og som man ønskede ændret. I mellemtiden er en ændret udgave blevet forelagt udvalget. Det skete på udvalgets 60. plenarmøde, som fandt sted den 18. maj 2000. I betragtning af interessegruppernes forbehold blev teksten sendt tilbage til arbejdsgruppen.

Gruppen fortsætter sit arbejde i 2001.

3.1.5. Forebyggelse af vold på arbejdspladsen

Gruppen, der blev nedsat den 29 oktober 1997, holdt et møde i 2000. Den skal forberede udvalgets udtalelse om de forslag til henstillinger, som Kommissionen fremsætter, og om eventuelle andre tiltag, der måtte vise sig nødvendige på europæisk plan. Det har vist sig, at vold på arbejdspladsen er et voksende, men skjult og undervurderet problem, og der er mangel på pålidelige statistikker. Gruppens medlemmer indsamler undersøgelser og eksempler på god praksis med henblik på udformning af et udkast til udtalelse.

Den fortsætter sit arbejde i 2001.

3.1.6. Retningslinjer vedrørende kemiske agenser

Arbejdsgruppen blev oprettet den 6. maj 1999 og har til opgave at udarbejde Det Rådgivende Udvalgs udtalelse om et vejledende dokument vedrørende de emner, der er omhandlet i artikel 3, 4, 5 og 6 og i bilag II, punkt 1, i Rådets direktiv 98/24/EF af 7. april 1998 om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser.

Gruppen holdt ikke møde i 2000.

3.1.7. Beretning om Det Europæiske Arbejdsmiljøagentur

Gruppen blev oprettet i maj 1999 og havde ét møde i 2000. Den har til opgave at udarbejde en udtalelse fra Det Rådgivende Udvalg om den beretning, der skal udarbejdes af Kommissionen, og som i givet fald skal være ledsaget af et forslag til ændring af forordningen om oprettelse af Det Europæiske Arbejdsmiljøagentur.

Gruppen fortsætter sit arbejde i 2001.

3.1.8. Muskel- og knoglelidelser

Gruppen blev oprettet den 6. maj 1999 og har til opgave at udarbejde en udtalelse fra Det Rådgivende Udvalg om mulige EU-aktioner til forebyggelse af muskel- og knoglelidelser på arbejdspladsen.

Gruppen holdt ét møde i 2000. Arbejdet er langt fremme og forventes afsluttet i 2001.

3.2. Oprettelse af arbejdsgrupper i 2000

Udvalget har nedsat tre arbejdsgrupper og vedtaget deres mandater.

3.2.1. Distancearbejde (dokument nr. 0905/99)

Gruppen, som blev nedsat den 18. maj 2000, har til opgave at forberede en udtalelse fra Det Rådgivende Udvalg om en eventuel fællesskabsaktion vedrørende sundheds- og sikkerhedsspørgsmål i forbindelse med distancearbejde.

3.2.2. Erhvervssygdomme (dokument nr. 0858/00)

Gruppen, som blev nedsat den 18. maj 2000, har til opgave at forberede en udtalelse fra Det Rådgivende Udvalg om Kommissionens forslag vedrørende ajourføring af den "Europæiske liste over erhvervssygdomme" (bilag I til Kommissionens henstilling 90/326/EØF).

3.2.3. ATEX (dokument nr. 3453/00).

Gruppen, som blev nedsat den 19. december 2000, har til opgave at bistå Kommissionen i arbejdet med at forberede en vejledning for god praksis, der giver arbejdsgiveren mulighed for at udarbejde et dokument kaldet "eksplosionssikringsdokument" i henhold til artikel 8 i direktiv 1999/92/EF "ATEX". Disse indledende og forberedende arbejdsopgaver vil blive iværksat ved udbud. Til dette formål afholdes der et møde mellem Kommissionen og kontrahenten ved arbejdets begyndelse og ved fremlæggelsen af midtvejsrapporten og den endelige rapport, og til sidst vil der blive aflagt rapport for Det Rådgivende Udvalg. Mens arbejdet står på - og med henblik på at følge afviklingen heraf - udpeger gruppen en snæver arbejdsgruppe på 6 medlemmer, der kaldes "trepartsforbindelsesudvalget". Den snævre arbejdsgruppe mødes alt efter behov og kan med baggrund i kontraktens bestemmelser komme med forslag til Kommissionen for at sikre, at kontrahenten gennemfører det påbegyndte arbejde.

3.3. Opløsning af arbejdsgrupper

Udvalget besluttede at opløse tre arbejdsgrupper, hvis arbejde var afsluttet.

3.3.1. System til forvaltning

Gruppen er nedsat i oktober 1997 med det formål at rådgive og bistå Kommissionen med udarbejdelsen af retningslinjer for systemet til forvaltning af arbejdsmiljøet og fremkomme med anbefalinger om anvendelsen af disse retningslinjer.

Et udkast fra gruppen til udtalelse om udviklingen af arbejdsmiljøledelsessystemer og et udkast til europæiske retningslinjer for tilrettelæggelse af arbejdsmiljøet blev vedtaget på udvalgets 59. møde (27. oktober 1999), hvor der blev foretaget enkelte redaktionelle ændringer. Den endelige version (dokument 0510/4/99) blev sendt til udvalgsmedlemmerne den 13. april 2000, og derefter blev gruppen opløst formelt den 18. maj 2000.

3.3.2. Asbest

Den 6. maj 1999 nedsatte udvalget arbejdsgruppen "Asbest", som fik til opgave at forberede Det Rådgivende Udvalgs udtalelse om et forslag til Rådets direktiv til ændring af direktiv 83/477/EØF om beskyttelse af arbejdstagere mod farerne ved under arbejdet at være udsat for asbest.

Den 9. marts 2000 sendte Kommissionen et udkast til forslag til ændring af direktivet til medlemmerne af gruppen "Asbest". Gruppen afholdt to møder (22. maj og 4. oktober 2000), som førte til et udkast til udtalelse, der blev forelagt for Det Rådgivende Udvalg på dets 61. plenarmøde den 19. december 2000.

Drøftelserne på mødet og interessegruppernes forbehold over for udkastet gav Kommissionen et indtryk af, hvilke spørgsmål der var almindelig enighed om, og hvad den derfor skulle tage hensyn til i forbindelse med den endelige udformning af udkastet til forslag. Som følge heraf blev gruppen opløst den 19. december 2000.

3.3.3. Omstrukturering af udvalgene

Gruppen blev nedsat i maj 1999 og havde fire møder i 2000. Som resultat af sit arbejde forelagde gruppen udvalget et udkast til udtalelse (punkt 2.2.4) om Kommissionens dokument 1246/00. Efter at udvalget havde vedtaget udtalelsen, blev gruppen opløst den 19. december 2000.

4. SAMARBEJDE MED ANDRE ORGANER

4.1. Det Stående Udvalg

Det Stående Udvalg for Bedriftssikkerhed og Sundhedsforhold i Kulminer og anden Udvindingsindustri har som vigtigste opgave at følge udviklingen med hensyn til sikkerheden og sundheden i udvindingsindustrierne, forelægge medlemsstaternes regeringer konkrete forslag til forbedringer på arbejdspladsen og fremme udvekslingen af informationer.

Repræsentanter for Det Stående Udvalg har siden 1994 deltaget som observatører i Det Rådgivende Udvalgs møder. På samme måde opfordres Det Rådgivende Udvalg til at sende to repræsentanter for hver interessegruppe til at overvære Det Stående Udvalgs plenarmøder som observatører. Denne fremgangsmåde sikrer en bedre informationsformidling mellem de to udvalg. De foreløbige erfaringer har vist, at der er mange fælles punkter, men samtidig bliver det stadig mere klart, at det drejer sig om to helt forskellige instanser. Det Stående Udvalg er først og fremmest et teknisk orienteret organ, som beskæftiger sig med udvindingsindustriernes specifikke sikkerhedsproblemer. De konkrete tekniske aspekter indtager en fremtrædende plads i udvalgets drøftelser, mens Det Rådgivende Udvalg også er kvalificeret til at drøfte mere grundlæggende spørgsmål i relation til arbejdsmiljø.

4.2. Udvalget af Arbejdstilsynschefer

Udvalget af Arbejdstilsynschefer blev nedsat ved Kommissionens afgørelse 95/319/EF af 12. juli 1995 og består af to medlemmer fra hver medlemsstat, som repræsenterer Arbejdstilsynet. Formanden for udvalget er en repræsentant for Kommissionen.

Udvalget forelægger en årsberetning for Kommissionen om sine aktiviteter, især om eventuelle problemer i forbindelse med anvendelsen af eller kontrollen med anvendelsen af den afledte fællesskabsret på arbejdsmiljøområdet. Kommissionen fremsender denne beretning til Rådet, Europa-Parlamentet, Det Økonomiske og Sociale Udvalg og Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen.

4.3. Det Videnskabelige Udvalg vedrørende Grænseværdier for Erhvervsmæssig Eksponering for Kemiske Agenser

Dette Videnskabelige Udvalg, der blev nedsat efter henstilling fra Rådet ved Kommissionens afgørelse 95/320/EF af 12. juli 1995, har til opgave at undersøge de kemiske agensers helbredsmæssige virkninger for arbejdstagerne. Udvalgets arbejde følges af Det Rådgivende Udvalg, mere specifikt af arbejdsgruppen «Fastsættelse af grænseværdier for eksponering» i forbindelse med udarbejdelsen af udtalelser om udkastene til forslag til kommissionsdirektiver, der i medfør af Rådets direktiv 98/24/EF fastsætter grænseværdier for erhvervsmæssig eksponering.

4.4. Arbejdsmarkedets parter

En repræsentant for Den Europæiske Faglige Samarbejdsorganisation (EFS) og et medlem af Sammenslutningen af Industri- og Arbejdsgiverorganisationer i Europa (UNICE) indbydes til at overvære udvalgets møder.

4.5. Det Faglige Tekniske Bureau

Det Europæiske Faglige Tekniske Bureau for Sundhed og Sikkerhed (BTS) blev oprettet i 1989 af EFS for at give denne organisation mulighed for at følge det tekniske arbejde i standardiseringsorganisationerne på nært hold. BTS blev etableret med støtte fra Europa-Parlamentet, som i 1989 oprettede en budgetpost til formålet, og BTS undertegnede samme år en flerårig overenskomst med Kommissionen. BTS gennemfører undersøgelser og leverer informationer af relevans for arbejdsmiljøområdet i forbindelse med det europæiske harmoniserings- og standardiseringsarbejde; BTS er også i tæt kontakt med Det Rådgivende Udvalgs arbejdsgruppe «Standardisering». En repræsentant for BTS inviteres til at overvære udvalgets møder.

4.6. Den Internationale Arbejdsorganisation

En repræsentant for BIT inviteres til at overvære udvalgets møder.

4.7. Det Europæiske Institut i Dublin

En repræsentant for Det Europæiske Institut til Forbedring af Leve- og Arbejdsvilkårene inviteres til at deltage i udvalgets møder, hvor vedkommende bl.a. præsenterer Instituttets arbejdsprogram.

4.8. Det Europæiske Arbejdsmiljøagentur i Bilbao

I henhold til afgørelsen om oprettelse af et Europæisk Arbejdsmiljøagentur får udvalget forelagt agenturets arbejdsprogram og årsberetning.

BILAG A

RÅDETS AFGØRELSE

RETSGRUNDLAG

(Uddrag)

Uddrag af Rådets afgørelse af 27. juni 1974 om nedsættelse af et Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen:

"RÅDET FOR DE EUROPÆISKE FÆLLESSKABER HAR ... ud fra følgende betragtninger: ... der bør oprettes et organ, der skal bistå Kommissionen med at forberede og iværksætte aktiviteter inden for sikkerhed, hygiejne og sundhedsbeskyttelse på arbejdspladsen samt lette samarbejdet mellem de nationale forvaltninger og arbejdstagernes og arbejdsgivernes faglige organisationer...

TRUFFET FØLGENDE AFGØRELSE:

Artikel 1:

Der nedsættes et Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen, herefter benævnt «Udvalget».

Artikel 2:

Udvalget har til opgave at bistå Kommissionen med forberedelse og iværksættelse af aktiviteter inden for sikkerhed, hygiejne og sundhedsbeskyttelse på arbejdspladsen...

Artikel 3:

1. Udvalget udarbejder hvert år en beretning om sin virksomhed.

2. Kommissionen fremsender denne beretning til Europa-Parlamentet, Rådet, Det Økonomiske og Sociale Udvalg og Det Rådgivende Udvalg for Det Europæiske Kul- og Stålfællesskab.

Article 4 :

1. Udvalget sammensættes af (...) faste medlemmer, således at der tilkommer hver medlemsstat to repræsentanter for regeringen, to repræsentanter for arbejdstagernes faglige organisationer og to repræsentanter for arbejdsgivernes faglige organisationer.

2. For hvert fast medlem udnævnes en suppleant. (....)

3. Udvalgets faste medlemmer og suppleanter udnævnes af Rådet, som for så vidt angår repræsentanter for arbejdstagernes og arbejdsgivernes faglige organisationer, bestræber sig på med hensyn til Udvalgets sammensætning at gennemføre en ligelig repræsentation af de forskellige berørte faglige områder.

4. Rådet offentliggør til orientering listen over faste medlemmer og suppleanter i De Europæiske Fællesskabers Tidende.

Article 5 :

1. De faste medlemmer og suppleanterne udpeges for en treårig periode.<0} {0>Le mandat est renouvelable. Denne periode kan fornyes.....

Artikel 6:

1. Udvalgets formand er et medlem af Kommissionen eller ved forfald og undtagelsesvis en tjenestemand i Kommissionen udpeget af formanden. Formanden deltager ikke i afstemningen.

2. Udvalget mødes efter indkaldelse fra formanden, enten på dennes initiativ eller på begæring af mindst en tredjedel af medlemmerne.

4. Udvalget kan nedsætte arbejdsgrupper med et udvalgsmedlem som formand. Grupperne skal i form af beretninger forelægge deres arbejdsresultat på et udvalgsmøde.

5. Repræsentanter fra Kommissionens berørte tjenestegrene deltager i Udvalgets og arbejdsgruppernes møder. Udvalgets og arbejdsgruppernes sekretariat varetages af Kommissionens tjenestegrene.

Article 7 :

1. Udvalget er beslutningsdygtigt, når to tredjedele af dets medlemmer er til stede....

Article 8 :

Udvalget vedtager sin forretningsorden, som træder i kraft, når Rådet efter indhentet udtalelse fra Kommissionen har godkendt den..... "

BILAG B

B1 - UDVALGETS SAMMENSÆTNING I 2000

Perioden 1997-2000

I. REGERINGSREPRÆSENTANTER

a) Faste medlemmer

>TABELPOSITION>

b) Suppleanter

>TABELPOSITION>

II. ARBEJDSTAGERREPRÆSENTANTER

a) Faste medlemmer

>TABELPOSITION>

b) Suppleanter

>TABELPOSITION>

III. ARBEJDSGIVERREPRÆSENTANTER

a) Faste medlemmer

>TABELPOSITION>

b) Suppleanter

>TABELPOSITION>

B2 - UDVALGETS SAMMENSÆTNING I 2000

Perioden 2000-2003

I. REGERINGSREPRÆSENTANTER

a) Faste medlemmer

>TABELPOSITION>

b) Suppleanter

>TABELPOSITION>

II. ARBEJDSTAGERREPRÆSENTANTER

a) Faste medlemmer

>TABELPOSITION>

b) Suppleanter

>TABELPOSITION>

III. ARBEJDSGIVERREPRÆSENTANTER

a) Faste medlemmer

>TABELPOSITION>

b) Suppleanter

>TABELPOSITION>

BILAG C

ARBEJDSGRUPPER 2000

PROGRAMMERING

Formand : Marc Boisnel (Regeringsrepræsentant)

Næstformand : Herman Fonck (Arbejdstagerrepræsentant)

Referent : Torben Jepsen (Arbejdsgiverrepræsentant)

>TABELPOSITION>

Ansvarlig tjenestemand: E. Rother - Tlf. 32268 - E. Delaval - Tlf. 32781

GRÆNSEVÆRDIER FOR EKSPONERING

Formand : Dirk Steen (Regeringsrepræsentant)

Næstformand : Torben Jepsen (Arbejdsgiverrepræsentant)

Referent : Marcel Wilders (Arbejdstagerrepræsentant)

>TABELPOSITION>

Ansvarlig tjenestemand: Hr. A. Angelidis - Tlf. 33747 - Dr. Aresini - Tlf. 32260

STANDARDISERING

Formand : Franco Giusti (Arbejdsgiverrepræsentant)

Næstformand : J.I.H. Oh (Regeringsrepræsentant)

Referent : Udpeges senere (Arbejdstagerrepræsentant)

>TABELPOSITION>

Andre eksperter :

Hr. B.J. Mertens / CENELEC

André Plissart, CEN

André Pirlet, CEN

Werner Sterk, Europa-Kommissionen - GD III Bruxelles

Ansvarlig tjenestemand: Hr. A. Lommel - Tlf. 33871

VOLD PÅ ARBEJDSPLADSEN

Formand : Anne Gibson (Arbejdstagerrepræsentant)

Næstformand : Hr. Elias Tsamoussopoulos (Arbejdsgiverrepræsentant)

Referent : Giovanna Rocca-Ercoli (Regeringsrepræsentant)

>TABELPOSITION>

Ansvarlig tjenestemand: Dr. Alvarez - Tlf. 34547

TVÆRFAGLIGE TJENESTER OG MEDICINSK OVERVÅGNING

REDAKTIONSGRUPPE

>TABELPOSITION>

Ansvarlige tjenestemænd: Dr. Alvarez - Tlf. 34547 og Dr. Aresini - Tlf. 32260

ASBEST

Formand : Angel Carcoba (Arbejdstagerrepræsentant)

Næstformand : Udpeges senere (Regeringsrepræsentant)

Referent : Patrick Levy (Arbejdsgiverrepræsentant)

>TABELPOSITION>

Ansvarlig tjenestemand : Dr. Aresini - Tlf. 32260

MUSKEL- OG KNOGLELIDELSER

Formand : Patrick Levy (Arbejdsgiverrepræsentant)

Næstformand : Fiona Murie (Arbejdstagerrepræsentant)

Referent : Malcolm Darvill (Regeringsrepræsentant)

>TABELPOSITION>

Ansvarlige tjenestemænd: Dr. Alvarez - Tlf. 34547 og Dr. Aresini - Tlf. 32260

BERETNING OM DET EUROPÆISKE ARBEJDSMILJØAGENTUR

Formand : Marc Boisnel (Regeringsrepræsentant)

Næstformand : Tony Briscoe (Arbejdsgiverrepræsentant)

Referent : Jan Toft Rasmussen (Arbejdstagerrepræsentant)

>TABELPOSITION>

Ansvarlig tjenestemand: Hr. E. Rother - Tlf. 32268

RETNINGSLINJER VEDRØRENDE KEMISKE AGENSER

Formand : Udpeges senere

Næstformand : Udpeges senere

Referent : Patrick Levy (Arbejdsgiverrepræsentant)

>TABELPOSITION>

Ansvarlig tjenestemand: Hr. A. Angelidis - Tlf. 33747

OMSTRUKTURERING AF UDVALGENE

Formand : Marc Boisnel (Regeringsrepræsentant)

Næstformand : Herman Fonck (Arbejdstagerrepræsentant)

Referent : Torben Jepsen (Arbejdsgiverrepræsentant)

>TABELPOSITION>

Ansvarlige tjenestemænd: E. Rother - Tlf. 32268 - A. Lommel - Tlf. 33871

BILAG D

MØDEKALENDER 2000

>TABELPOSITION>